ai4bharat/Pralekha huggingface dataset:
రక్షణ మంత్రిత్వ శాఖ
రేపటి నుంచి బెంగళూరులో ‘వందేభారతం’ పేరిట ప్రారంభంగానున్న జోనల్ స్థాయి పోటీలు
2022, రిపబ్లిక్ డే వేడుకల్లో పాల్గొనే నృత్య బృందాలను ఎంపిక చేయడంలో వందేభారతం ప్రాజెక్ట్ లో ఓ భాగం
విజయవాడ, డిసెంబర్ 10, 2021.
2022, జనవరి 26న న్యూ దిల్లీలో జరగనున్న రిపబ్లిక్ డే పరేడ్లో ప్రదర్శించేందుకు ఉత్తమ ప్రదర్శనలను ఎంపిక చేసే క్రమంలో వందేభారతం పేరిట జరుగుతున్న నృత్య పోటీలు ఆసక్తికర స్థాయికి చేరుకున్నాయి. కోల్కత్తా మరియు ముంబయిలో నిర్వహించిన ఎనర్జిటిక్ మరియు సక్సెస్ఫుల్ ప్రదర్శనల తర్వాత వందేభారతం ప్రయాణం ఇప్పుడు బెంగళూరుకి కదిలింది.
ఈ కార్యక్రమానికి సంబంధించిన మూడో జోనల్ స్థాయి పోటీలు రేపు  బెంగళూరులోని డా. బీఆర్ అంబేద్కర్ భవన్లో జరగనున్నాయి. రాష్ట్ర స్థాయిలో గుర్తింపు పొందిన దాదాపు 36 బృందాలు వివిధ రాష్ట్రాల తరఫున ఈ పోటీల్లో వివిధ దశల్లో పాల్గొననున్నాయి. ఆంధ్రప్రదేశ్, తెలంగాణ, కర్ణాటక, కేరళ, తమిళనాడు, లక్షద్వీప్, అండమాన్ అండ్ నికోబార్ మొదలైన రాష్ట్రాలు ఈ జోనల్ స్థాయి పోటీల్లో ప్రాతినిధ్యం వహించనున్నాయి.
ఈ పోటీ యొక్క నాలుగు జోనల్ స్థాయి ఈవెంట్లలో, మొదటి ఈవెంట్ కోల్కతాలో  తరువాత రెండవది ముంబైలో  జరిగింది. రెండు జోన్లకు చెందిన పోటీదారులు తమ అద్భుతమైన ప్రదర్శనలతో పోటీల స్థాయిని మరింత పెంచారు. రిపబ్లిక్ డే పరేడ్లో ప్రదర్శించే నృత్య బృందాలను అఖిల భారత స్థాయి పోటీల ఆధారంగా ఎంపిక చేయడం ఇదే తొలిసారి కావడం విశేషం.
భారతదేశానికి స్వాతంత్ర్యం వచ్చిన 75వ సంవత్సరాన్ని ఆజాదీ కా అమృత్ మహోత్సవ్గా జరుపుకోవడానికి ఇది రక్షణ మంత్రిత్వ శాఖ మరియు సాంస్కృతిక మంత్రిత్వ శాఖ యొక్క ముందడుగు.
నవంబర్ 17, 2021న జిల్లా స్థాయిలో ప్రారంభమైన వందేభారతం పోటీల్లో 323 గ్రూపుల్లో 3,870 మందికి పైగా పోటీదారులు పాల్గొన్నారు. జిల్లా స్థాయిలో విజేతలు నవంబర్ 30, 2021 నుండి రాష్ట్ర స్థాయి పోటీల్లో పాల్గొన్నారు. డిసెంబర్ 04, 2021 వరకు 5 రోజుల వ్యవధిలో రాష్ట్ర స్థాయి పోటీల కోసం 20కి పైగా వర్చువల్ ఈవెంట్లు నిర్వహించబడ్డాయి. 300 కంటే ఎక్కువ గ్రూపులు ఎంపిక చేయబడ్డాయి. రాష్ట్ర స్థాయిలో 3,000 మంది నృత్యకారులు/పాల్గొనేవారు ఉన్నారు.
ఈ విధంగా, ఒక నెల వ్యవధిలో ఈ ఈవెంట్ జాతీయ స్థాయిలో స్లాట్ను గెలుచుకోవడానికి తమ ప్రతిభను ప్రదర్శించడానికి ఔత్సాహికులందరికీ అవకాశం కల్పించింది.
కోల్కతా మరియు ముంబయిలో అంతకుముందుజరిగిన జోనల్ స్థాయి ఈవెంట్లలోభారతదేశంలోని శాస్త్రీయ, జానపద, గిరిజన మరియు సమకాలీన రూపాలలో గొప్ప నృత్య రూపాలు, సంగీతం, పాటలను ప్రదర్శించారు. బెంగుళూరులో జరిగే మూడో జోనల్ స్థాయి ఈవెంట్ అంచనాలకు తగ్గట్టుగానే ప్రతిబింబిస్తుందని అంతా ఆశిస్తున్నారు.
జోనల్ స్థాయి పోటీలు వెబ్సైట్  మరియు మొబైల్ అప్లికేషన్ వేదికతో పాటు వందేభారతం అధికారిక Facebook పేజీ & YouTube ఛానెల్లో ప్రత్యక్ష ప్రసారం చేయబడతాయి.
ప్రధాన మంత్రి కార్యాలయం
ప్రముఖ గాయని వాణీ జయరామ్ మృతిపై ప్రధాని సంతాపం
ప్రముఖ గాయని వాణీ జయరామ్ మృతిపై ప్రధానమంత్రి శ్రీ నరేంద్ర మోదీ ప్రగాఢ సంతాపం ప్రకటించారు.
ఈ మేరకు ఒక ట్వీట్ ద్వారా ఇచ్చిన సందేశంలో:
“ప్రతిభావంతురాలైన గాయని వాణీ జయరామ్ తన మధుర స్వరంతో వేర్వేరు భాషలలో విభిన్న భావోద్వేగాలను ప్రతిబింబించే గొప్ప పాటలెన్నో పాడిన నేపథ్యంలో- ప్రజల హృదయాల్లో చిరస్థాయిగా నిలిచిపోతారు. ఆమె కన్నుమూత సృజనాత్మక ప్రపంచానికి తీరని లోటు. ఆమె కుటుంబ సభ్యులకు, అభిమానులకు నా ప్రగాఢ సానుభూతి ప్రకటిస్తున్నాను... ఓం శాంతి” అని ప్రధాని పేర్కొన్నారు.
(
పర్యటక మంత్రిత్వ శాఖ
పర్యటన రంగం లో సహకారాన్ని బలోపేతం చేసుకోవడం కోసం పరాగ్వే కు మరియు భారతదేశాని కి మధ్య ఎంఒయు కు ఆమోదం తెలిపిన మంత్రిమండలి
పర్యటన రంగం లో సహకారాన్ని బలోపేతం చేసుకోవడం కోసం పరాగ్వే కు మరియు భారతదేశాని కి మధ్య అవగాహనపూర్వక ఒప్పందాని కి  ప్రధాన మంత్రి శ్రీ నరేంద్ర మోదీ అధ్యక్షత న సమావేశమైన మంత్రి మండలి ఆమోదాన్ని తెలిపింది. ఈ ఎంఒయు పై 2019వ సంవత్సరం సెప్టెంబర్ 27వ తేదీ న న్యూ ఢిల్లీ లో సంతకాలు జరిగాయి.
ఎంఒయు యొక్క ముఖ్యోద్దేశ్యాలు మరియు ప్రధాన అంశాలు ఈ క్రింది విధం గా ఉన్నాయి:
ఎ) పర్యటన రంగం లో ద్వైపాక్షిక సహకారాన్ని విస్తరించుకోవడం;
బి) పర్యటన రంగాని కి సంబంధించిన సమాచారాన్ని మరియు డేటా ను ఒక పక్షాని కి మరొక పక్షం ఇచ్చి పుచ్చుకోవడం;
సి) హోటళ్ళు మరియు టూర్ ఆపరేటర్లు, ఇంకా విమాన కంపెనీ లు సహా పర్యటన రంగం తో సంబంధం కలిగిన వర్గాలన్నిటి మధ్య సహకారాన్ని ప్రోత్సహించడం;
డి) మానవ వనరుల వికాసం లో సహకరించుకోవడం కోసం ఆదాన ప్రదాన కార్యక్రమాల ను రూపొందించడం;
ఇ) పర్యటన మరియు ఆతిథ్య రంగాల లో పెట్టుబడులు;
ఎఫ్) ఉభయ దేశాల పర్యటన రంగం ప్రోత్సాహానికై టూర్ ఆపరేటర్లు/ప్రసార మాధ్యమాలు/ప్రముఖ వ్యక్తుల యాత్రల ను పరస్పరం నిర్వహించడం;
జి) ప్రోత్సాహం, మార్కెటింగ్ గమ్యాలు, అభివృద్ధి మరియు నిర్వహణ రంగాల లో అనుభవాన్ని ఒక పక్షం తో మరొక పక్షం పంచుకోవడం;
హెచ్) ఒక దేశం లో జరిగే యాత్రా మేళా లు/ ప్రదర్శనల లో మరొక దేశం పాలు పంచుకోవడం; ఇంకా
ఐ) సురక్షితమైన, గౌరవనీయమైన మరియు పర్యటన అవకాశాల ను ఎక్కువ సంఖ్య లో కల్పించడం.
లాభాలు:
పరాగ్వే కు మరియు భారతదేశాని కి మధ్య ఎంఒయు కుదరడం పర్యటన రంగం లో ఈ రెండు దేశాలు సహకారాన్ని పెంపొందించుకోవడాని కి ఒక సంస్థాగతమైనటువంటి యంత్రాంగాన్ని నెలకొల్పడం లో సహయకారి గా ఉంటుంది. ఇది పరాగ్వే నుండి విదేశీ యాత్రికుల ఆగమనాన్ని అధికం చేసుకోవడం లో భారతదేశాని కి మరింత గా తోడ్పాటును అందిస్తుంది. తద్వారా, ఆర్థికాభివృద్ధి మరియు ఉద్యోగ కల్పన మెరుగవుతాయి. స్థూల సహకారాని కి ఉద్దేశించిన రంగాల లో సంబంధిత పక్షాలు అన్నిటి కి పరస్పర ప్రయోజనాలు అందేటట్లుగా పర్యటన రంగంలో దీర్ఘ కాల సహకారాని కి అనుకూలమైన స్థితిగతుల ను ఈ ఎంఒయు ఏర్పరుస్తుంది. ఈ ఎంఒయు లో నిర్దేశించిన లక్ష్యాల ను సాధించుకొనే విధం గా సర్వోత్తమ అభ్యాసాల ను రూపొందించి, వాటి ని ఆచరణ లోకి తీసుకు వచ్చే ఆలోచనలు చేయడం జరుగుతుంది.
కార్మిక, ఉపాధికల్పన మంత్రిత్వ శాఖ
పిఎంజికేవై/ఆత్మనిర్భర భారత్ కింద 2020 జూన్ నుండి ఆగస్టు వరకు మరో మూడు నెలల పాటు ఈపిఎఫ్ కాంట్రిబ్యూషన్ 24%  పొడిగించే ప్రతిపాదనకు కేబినెట్ ఆమోదం
ప్రధాన మంత్రి శ్రీ నరేంద్ర మోడీ అధ్యక్షతన ఈ రోజు జరిగిన కేంద్ర కేబినెట్, ఎంప్లాయీస్ ప్రావిడెంట్ ఫండ్ కింద 12% ఉద్యోగుల వాటా, 12% యజమానుల వాటా రెండింటినీ పొడిగించడానికి ఆమోదం తెలిపింది. మొత్తం జూన్ నుండి ఆగస్టు వరకు మరో 3 నెలలకు మొత్తం 24% ఈపిఎఫ్ ని పొడిగించడం, కోవిడ్-19 మహమ్మారి నేపథ్యంలో ప్రధాన్ మంత్రి గరీబ్ కళ్యాణ్ యోజన  / ఆత్మనీర్భర్ భారత్ ఆధ్వర్యంలో ప్రభుత్వం ప్రకటించిన ప్యాకేజీలో భాగం.
ఇది 2020 ఏప్రిల్ 15న ఆమోదించిన 2020 మార్చి నుండి మే వరకు వేతన నెలలకు ప్రస్తుతం ఉన్న పథకానికి అదనం. మొత్తం అంచనా వ్యయం రూ .4,860 కోట్లు. దీనివల్ల 3.67 లక్షల సంస్థల్లో 72 లక్షల మంది ఉద్యోగులకు లబ్ధి చేకూరుతుంది.
ఈ ప్రతిపాదనలో ప్రధాన అంశాలు :
i. 2020 జూన్, జూలై, ఆగస్టు వేతన నెలలకు, ఈ పథకం 100 మంది వరకు ఉద్యోగులను కలిగి ఉన్న అన్ని సంస్థలకు వర్తిస్తుంది. అయితే వారిలో 90% ఉద్యోగులకు నెలసరి వేతనం రూ. 15,000 లోపు ఉండాలి.
ii. 3.67 లక్షల సంస్థలలో పనిచేస్తున్న సుమారు 72.22 లక్షల మంది కార్మికులకు లబ్ధి చేకూరుతుంది, అంతరాయాలు ఉన్నప్పటికీ వారి పేరోల్లో కొనసాగే అవకాశం ఉంది.
iii. ఇందుకోసం ప్రభుత్వం 2020-21 సంవత్సరానికి రూ .4800 కోట్ల బడ్జెట్ సహాయాన్ని అందిస్తుంది.
iv. లబ్ది ఒక దానిపై ఒకటి వచ్చి చేరకుండా, 2020 జూన్ నుండి ఆగస్టు వరకు 12% యాజమాన్యాల వాటా ని ప్రధాన్ మంత్రి రోజ్ గార్ ప్రోత్సాహాన్ యోజన  కింద మినహాయించి లబ్ధిదారుడు ప్రయోజనం పొందుతారు. .
v. దీర్ఘకాలిక లాక్డౌన్ కారణంగా, వ్యాపారాలు తిరిగి గాడిన పడే వరకు ఆర్థిక సంక్షోభాన్ని ఎదుర్కొంటున్నాయని భావించారు. అందువల్ల, ఆత్మనీర్భర్ భారత్లో భాగంగా గౌరవనీయ ఆర్ధిక మంత్రి 13.5.2020 న వ్యాపారం, కార్మికులకు ఇపిఎఫ్ మద్దతును మరో 3 నెలలు అంటే 2020 జూన్, జూలై, ఆగస్టు వేతన నెలలకు పొడిగించనున్నట్లు ప్రకటించారు.
తక్కువ వేతనంతో పనిచేసే కార్మికులు ఎదుర్కొంటున్న కష్టాలను తీర్చడానికి ఎప్పటికప్పుడు ప్రభుత్వం తీసుకుంటున్న చర్యలు వాటాదారులకు ఆమోద యోగ్యంగా ఉన్నాయి.
జౌళి మంత్రిత్వ శాఖ
ఎం.ఎస్.పి కార్యకలాపాల ద్వారా మహారాష్ట్రలో 34 కేంద్రాలలో పత్తిసేకరణ కొనసాగుతోంది. లాక్డౌన్ సమయంలో మొత్తం 36,500 క్వింటాళ్ల కపస్ ను అంటే 6900 బేళ్ళతో సమానమైన పత్తిని సేకరించడం జరిగింది
మహారాష్ట్రలో ఉత్పత్తి అయిన మొత్తం కపస్ లో 77.40 శాతం కపస్ ఇప్పటికే మార్కెట్కు చేరుకుంది. ఇది 2020 మార్చి 25 నాటికి అమ్ముడు పోయింది. కాటన్ కార్పొరేషన్ ఆఫ్ ఇండియా  91.90 క్వింటాళ్ళ కపస్ అంటే 18.66 లక్షల బేళ్ళతో సమానమైన రూ 4995 కోట్ల రూపాయల విలువగల పత్తిని సేకరించింది.
రైతులనుంచి సేకరించిన కపస్కు చెల్లించాల్సిన బకాయిలను చెల్లించేందుకు చర్యలు తీసుకోవడం జరిగింది. మొత్తం ప్రొక్యూర్మెంట్ విలువలో రూ 4987 కోట్లు ఇప్పటికే రైతులకు చేరింది.
మహారాష్ట్రలోని ఎపిఎంసిలలో కపస్ పత్తి అమ్మకంలో రైతులు ఇబ్బందులు ఎదుర్కొంటున్నట్టు కొన్ని మీడియా కథనాలు వచ్చాయి.
కాటన్ కార్పొరేషన్ ఆఫ్ ఇండియా  తన ఏజెంట్ అయిన మహారాష్ట్ర స్టేట్ కాటన్ గ్రోయర్స్ మార్కెటింగ్ ఫెడరేషన్ లిమిటెడ్తో కలిసి టెక్స్టైల్ మంత్రిత్వ శాఖ . మహారాష్ట్రలో భారత ప్రభుత్వ ఎంఎస్పి కార్యకలాపాలను అమలు చేయడానికి సిద్ధంగా ఉన్నట్టు రైతులకు భరోసా ఇస్తోంది.
మహారాష్ట్రలో అక్టోబర్, 2019 నుండి ఎం.ఎస్.పి సేకరణ కొనసాగుతోంది. 2020 మార్చి 25 నాటికి, కాటన్ కార్పొరేషన్ ఆఫ్ ఇండియా  ఇప్పటికే మహారాష్ట్రలోని పత్తి రైతుల నుండి రూ .4995 కోట్ల విలువైన 18.66 లక్షల బేల్స్ పత్తికి సమానమైన 91.90 లక్షల క్వింటాల్ కపాస్ను 83 కేంద్రాలనుండి కొనుగోలు చేసింది. .
మహారాష్ట్రలో 2020 మార్చి 25 వరకు ఉత్పత్తి చేయబడిన మొత్తం కపాస్లలో 77.40 శాతం మార్కెట్లలోకి వచ్చింది. దీనిఇన సిసిఐ , ప్రైవేట్ వ్యాపారులకు అమ్మారు. లాక్డౌన్ సమయానికి 22.60శాతం పత్తి ఇంకా రావలసి ఉంది. ఈ మిగిలిన కపాస్లో, సుమారు 40 నుండి 50శాతం కపాస్ విలువ సుమారు రూ. 2100 కోట్లు ఉంటుందని అంచనా. ఇది ఎఫ్.ఎ.క్యు గ్రేడ్ కావచ్చు .కోవిడ్ మహమ్మారి పరిస్థితిని దృష్టిలో ఉంచుకుని వ్యాపారులు మెరుగైన ధరను ఇవ్వకపోవడం వల్ల సాగుదారులు ఎంఎస్పి రేట్లు పొందాలని కోరుకుంటూ ఉండవచ్చు.
ఎం.ఎస్.పి కార్యకలాపాలు ప్రస్తుతం కొనసాగుతున్నాయి. 34 కేంద్రాలలో సిసిఐ ప్రొక్యూర్మెంట్ కొనసాగుతోంది . లాక్డౌన్ కాలంలో 6900 బేళ్లకు సమానమైన మొత్తం 36,500 క్వింటాళ్ల కపాస్ మహారాష్ట్రలో సేకరించారు.
ఈ సేకరణను రాష్ట్ర ఎపిఎంసిలు నియంత్రిస్తాయి . జిల్లా యంత్రాంగం గుర్తించిన 27 కేంద్రాలు రెడ్ జోన్ల పరిధిలోకి వస్తున్నాయి, ఇందులో 2020 మే 3 తర్వాత సేకరణ ప్రారంభమవుతుందని భావిస్తున్నారు.
మిగిలిన 22 సెంటర్లలో, కపాస్ను తీసుకురావడానికి రైతులకు పాస్లు,, టోకెన్ల జారీ కోసం రాష్ట్ర ప్రభుత్వాన్ని సిసిఐ సంప్రదించింది , ఈ విషయాన్నిటెక్స్టైల్ మంత్రిత్వ శాఖ రైతుల రాక , ఎపిఎంసిలలో కపాస్ సేకరణపై రోజువారీ స్థితి నివేదికల ద్వారా నిరంతరం పర్యవేక్షిస్తోంది,
ఎప్పటికప్పుడు ఏర్పడే సమస్యల పరిష్కారం కోసం మహారాష్ట్ర ప్రభుత్వ అధికారులతో సిసిఐ తగిన సమన్వయంతో, తరచూ సమావేశాలు నిర్వహిస్తోంది..
.రైతులు ఆందోళనతో అమ్మకాలకు పాల్పడకుండా చూసేందుకు ఎపిఎంసిలలోకి రైతులను అనుమతించేందుకు తగిన ఏర్పాట్లు చేయాల్సిందిగా టెక్స్ టైల్ మంత్రిత్వశాఖ మహారాష్ట్ర ప్రభుత్వానికి తగిన సూచనలు చేసింది.
సేకరించిన కపాస్లకు రైతులకు చెల్లించాల్సిన మొత్తాన్ని చెల్లించడానికి సిసిఐ చర్యలు చేపట్టింది. మొత్తం సేకరణ విలువ రూ .4995 కోట్లుకాగా, ఇప్పటికే రూ .4987 కోట్లు రైతులకు చెల్లించారు.
ఆరోగ్య, కుటుంబ సంక్షేమ మంత్రిత్వ శాఖ
219.58 కోట్ల డోసులను దాటిన జాతీయ కొవిడ్-19 టీకా కార్యక్రమం
12-14 ఏళ్ల వారికి 4.12 కోట్లకు పైగా టీకా మొదటి డోసులు
దేశవ్యాప్త క్రియాశీల కేసుల సంఖ్య 20,821
గత 24 గంటల్లో నమోదయిన కొత్త కేసులు 1,112
ప్రస్తుత రికవరీ రేటు 98.77%
వారపు పాజిటివిటీ రేటు 1.06%
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం; జాతీయ కొవిడ్-19 టీకా కార్యక్రమం 219.58 కోట్ల  డోసులను అధిగమించింది.
12-14 ఏళ్ల వారికి కొవిడ్-19 టీకాల కార్యక్రమం 2022 మార్చి 16 నుంచి ప్రారంభమైంది. అప్పటి నుంచి ఇప్పటి వరకు 4.12 కోట్లకు పైగా  టీకా మొదటి డోసులను వీరికి ఇచ్చారు. 18-59 సంవత్సరాల వారికి ముందు జాగ్రత్త టీకాలను 2022 ఏప్రిల్ 10వ తేదీ నుంచి ఇస్తున్నారు.
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం:
|
|
మొత్తం టీకా డోసులు
|
|
ఆరోగ్య సిబ్బంది
|
|
మొదటి డోసు
|
|
10415387
|
|
రెండో డోసు
|
|
10120566
|
|
ముందు జాగ్రత్త డోసు
|
|
7071195
|
|
ఫ్రంట్లైన్ సిబ్బంది
|
|
మొదటి డోసు
|
|
18437141
|
|
రెండో డోసు
|
|
17720444
|
|
ముందు జాగ్రత్త డోసు
|
|
13747649
|
|
12-14 ఏళ్ల వారు
|
|
మొదటి డోసు
|
|
41239308
|
|
రెండో డోసు
|
|
32358008
|
|
15-18 ఏళ్ల వారు
|
|
మొదటి డోసు
|
|
62008237
|
|
రెండో డోసు
|
|
53327225
|
|
18-44 ఏళ్ల వారు
|
|
మొదటి డోసు
|
|
561412960
|
|
రెండో డోసు
|
|
516314283
|
|
ముందు జాగ్రత్త డోసు
|
|
100616408
|
|
45-59 ఏళ్ల వారు
|
|
మొదటి డోసు
|
|
204048437
|
|
రెండో డోసు
|
|
197074452
|
|
ముందు జాగ్రత్త డోసు
|
|
50730358
|
|
60 ఏళ్లు పైబడినవారు
|
|
మొదటి డోసు
|
|
127681210
|
|
రెండో డోసు
|
|
123218908
|
|
ముందు జాగ్రత్త డోసు
|
|
48342610
|
|
ముందు జాగ్రత్త డోసులు
|
|
22,05,08,220
|
|
మొత్తం డోసులు
|
|
2,19,58,84,786
దేశవ్యాప్త క్రియాశీల కేసుల సంఖ్య 20,821. మొత్తం పాజిటివ్ కేసుల్లో ఇది 0.05 శాతం.
భారతదేశ రికవరీ రేటు 98.77 శాతంగా ఉంది. గత 24 గంటల్లో 1,892 మంది రోగులు కోలుకున్నారు. దీంతో, కోలుకున్న రోగుల సంఖ్య  4,40,97,072 కి పెరిగింది.
గత 24 గంటల్లో 1,112 కొత్త కేసులు నమోదయ్యాయి.
గత 24 గంటల్లో మొత్తం 1,44,491 పరీక్షలు చేశారు. దేశవ్యాప్తంగా ఇప్పటివరకు 90.04 కోట్లకు పైగా  పరీక్షలు నిర్వహించారు.
వారపు పాజిటివిటీ రేటు 1.06 శాతంగా, రోజువారీ పాజిటివిటీ రేటు 0.77 శాతంగా నమోదయ్యాయి.
సూక్ష్మ, లఘు, మధ్య తరహా సంస్థల మంత్రిత్వ శాఖష్
ఎంఎస్ఎంఈల కోసం కొత్త అర్హత ప్రమాణాలు
ప్రభుత్వం నోటిఫికేషన్ నెం. ఎస్.ఓ. 26.06.2020 తేదీ నాటి ప్లాంట్ మరియు మెషినరీ లేదా పరికరాలలో పెట్టుబడి మరియు ఎంటర్ప్రైజెస్ టర్నోవర్ ఆధారంగా ఎంఎస్ఎంఈల వర్గీకరణకు సంబంధించిన వివిధ ప్రమాణాలను తెలియజేసింది. ఎంఎస్ఎంఈ కోసం ఉద్యం నమోదు ప్రక్రియను పూర్తిగా ఆన్లైన్, డిజిటల్, పేపర్లెస్ మరియు స్వీయ-ఆధారితంగా చేయడం ద్వారా సరళీకృతం చేయడం బడింది. మైక్రో, స్మాల్ మరియు మీడియం ఎంటర్ప్రైజ్గా నమోదు చేసుకోవడానికి ఎటువంటి పత్రాలు లేదా రుజువులు అప్లోడ్ చేయవలసిన అవసరం లేదు. రిజిస్ట్రేషన్ కోసం ఆధార్ మరియు పాన్ అవసరం. పెట్టుబడి మరియు సంస్థల టర్నోవర్పై పాన్ , జీఎస్టీఐఎన్ లింక్ చేయబడిన వివరాలు సంబంధిత ప్రభుత్వ డేటాబేస్ల నుండి స్వయంచాలకంగా తీసుకోబడతాయి. ఎగుమతులకు సంబంధించి టర్నోవర్ ఎంఎస్ఎంఈల ఏ వర్గానికైనా టర్నోవర్ పరిమితుల్లో లెక్కించబడదు. కొత్త ప్రమాణాలు 01.07.2020 నుండి అన్ని రాష్ట్రాలు/యుటిలకు వర్తిస్తాయి. ఎంటర్ప్రైజెస్ను ప్రోత్సహించడం మరియు అభివృద్ధి చేయడం అనేది రాష్ట్రాల అంశం. టైర్ 2 మరియు టైర్ 3 నగరాలతో సహా దేశంలోని ఎంఎస్ఎంఈల ప్రమోషన్, అభివృద్ధి మరియు పోటీతత్వాన్ని పెంచడం కోసం వివిధ పథకాలు కార్యక్రమాలు మరియు విధాన కార్యక్రమాల ద్వారా రాష్ట్ర/కేంద్రపాలిత ప్రభుత్వాల ప్రయత్నాలకు కేంద్ర ప్రభుత్వం సహకారం అందిస్తుంది.
ఈ రోజు లోక్సభలో కేంద్ర ఎంఎస్ఎంఈ మంత్రి శ్రీ నారాయణ్ రాణే లిఖితపూర్వక సమాధానంలో ఈ సమాచారాన్ని అందించారు.
హోం మంత్రిత్వ శాఖ
కొవిడ్-19 వ్యాప్తి కారణంగా దేశంలో విధించిన ప్రయాణ నియమ నిబంధనల మూలంగా దేశంలో ఉండిపోయిన విదేశీయులకు 30 ఏప్రిల్ 2020 వరకు దౌత్యపరమైన సేవలు మంజూరు
ప్రజల్లో నెలకొన్న గందరగోళాన్ని దూరం చేయడానికి, కొవిడ్-19 వ్యాప్తి కారణంగా దేశంలో విధించిన ప్రయాణ నియమ నిబంధనల మూలంగా ప్రస్తుతం దేశంలో ఉండిపోయిన విదేశీయులకు 30 ఏప్రిల్ 2020 వరకు దౌత్యపరమైన సేవలను ఉచితంగా మంజూరు చేస్తున్నట్లు కేంద్ర హోం మంత్రిత్వ శాఖ 28.03.2020న ప్రకటించింది. 
కొవిడ్-19 కారణంగా విధించిన ప్రయాణ నిర్భందం కారణంగా ప్రపంచంలోని వేరు వేరు ప్రాంతాల నుండి నియమిత వీసా, ఇ-వీసా లేదా నిలుపుదల ఒడంబడికలపై భారతదేశానికి వచ్చి చిక్కుకున్న విదేశీయుల వీసా గడువును పొడిగిస్తున్నట్లు ప్రభుత్వం తెలిపింది. 01.02.2020 నుండి 30.04.2020 వరకు వీసా గుడు తీరే విదేశీయుల వీసా గడువును 30 ఏప్రిల్ 2020 వరకు ఉచితంగా పొడిగిస్తున్నట్లు తెలపిన కేంద్రం ఇందుకు ఆయా విదేశీయులు ఆన్లైన్లో తమ దరఖాస్తులను పంపాలని కోరింది.
(
ప్రధాన మంత్రి కార్యాలయం
డాక్టర్ శ్రీ బిందేశ్వర్పాఠక్ ను గురించి వ్యాసాన్ని వ్రాసిన ప్రధాన మంత్రి
సార్వజనిక పారిశుద్ధ్యం రంగం లో మార్గదర్శి అయినటువంటి డాక్టర్ శ్రీ బిందేశ్వర్ పాఠక్ ఇటీవల కన్నుమూయగా, ఆయన ను గురించి ఒక వ్యాసాన్ని ప్రధాన మంత్రి శ్రీ నరేంద్ర మోదీ వ్రాశారు.
డాక్టర్ శ్రీ పాఠక్ తో శ్రీ నరేంద్ర మోదీ తన కు ఉండిన అనుబంధాన్ని గుర్తు కు తెచ్చుకొంటూ, వ్యాసం యొక్క లింకు ను ఒక ట్వీట్ లో శేర్ చేశారు.
ప్రధాన మంత్రి ఈ క్రింది విధం గా వ్రాశారు.. :
‘‘స్వచ్ఛత రంగం లో అమూల్యమైన తోడ్పాటు ను అందించినటువంటి డాక్టర్ శ్రీ బిందేశ్వర్ పాఠక్ గారి జీవనాన్ని మరియు ఆయన యొక్క మిశన్ ను చాలా దగ్గర నుండి గమనించే అవకాశం నాకు లభించడం అనేది నా యొక్క అదృష్టం. నా ఈ వ్యాసం ఈ విషయాన్ని గురించి చెబుతుంది.’’
(
ఆరోగ్య, కుటుంబ సంక్షేమ మంత్రిత్వ శాఖ
కోవిడ్ నుంచి కోలుకుంటున్నవారి సంఖ్యలో పెరుగుదల;
గత 24 గంటల్లో 3 లక్షలకు పైగా కోలుకున్న బాధితులు
దేశవ్యాప్తంగా 29.16 కోట్లకు పైగా కోవిడ్ పరీక్షలు
దేశవ్యాప్తంగా ఇప్పటిఒదాకా జరిపిన కోవిడ్ వ్యాధి నిర్థారణ పరీక్షలు 29 కోట్లు దాటి నేడు 29,16,47,037 కి చేరాయి. ఇప్పటిదాకా
కోలుకున్నవారి సంఖ్య 1,62,93,003 కి చేరింది. జాతీయ స్థాయిలో కోలుకున్నవారి శాతం 81.77% గా నమోదైంది.
గత 24 గంటలలో 3,00,732 మంది కోవిడ్ నుంచి కోలుకొని బైటపడ్దారు. అందు పది రాష్ట్రాలవాటా 73.49% ఉంది..
దేశంలో రోజువారీ పాజిటివ్ కేసులకంటే చికిత్సలో ఉన్నవారి సంఖ్య తగ్గుదలబాట పట్టింది. ప్రస్తుతం పాజిటివిటీ శాతం 21.19%
గత 24 గంటలలో 3,68,147 కొత్త కరోనా కేసులు నమోదయ్యాయి. అందులో పది రాష్టాలు – మహారాష్ట్ర, కర్నాటక, కేరళ,
ఉత్తరప్రదేశ్, ఢిల్లీ, తమిళనాడు., పశ్చిమ బెంగాల్ , ఆంధ్రప్రదేశ్, రాజస్థాన్, బీహార్ ల లో 73.78% కేసులు వచ్చాయి. మహారాష్ట్రలో
అత్యధికం<గా ఒక్క రోజులో 56,647 కేసులు, కర్నాటకలో 37,733, కేరళలో 31,959 కొత్తకేసులు నమోదయ్యాయి.
దేశవ్యాప్తంగా చికిత్సలో ఉన్న కేసుల సంఖ్య 34,13,642 కు చేరుకోగా ఇది మొత్తం పాజిటివ్ కేసులలో .17.13%. గత
24 గంటలలో నికరంగా చికిత్సలో ఉన్నవారి సంఖ్యలో 63,998 కేసుల పెరుగుదల నమోదైంది. ఇందులో పన్నెండు రాష్ట్రాల
( మహారాష్ట్ర, కర్నాటక, ఉత్తరప్రదేశ్, కేరళ, రాజస్థాన్, గుజరాత్, ఆంధ్రప్రదేశ్, చత్తీస్ గఢ్, తమిళనాడు, పశ్చిమ బెంగాల్,
బీహార్, హర్యానా) వాటా దేశవ్యాప్త కేసుల్లో 81.46% ఉంది.
కోవిడ్ సోకినవారిలో మరణాల శాతం తగ్గుతూ ప్రస్తుతం 1.10% కి చేరింది.
గత 24 గంటలలో 3,417 కోవిడ్ మరణాలు నమోదయ్యాయి. అందులో 10 రాష్ట్రాల వాటా 74.54% కాగా మహారాష్ట్రలో
అత్యధికంగా 669 మంది, ఆ తర్యువాత ఢిల్లీలో 407 మంది, ఉత్తరప్రదేశ్ లో 288 మంది చనిపోయారు.
మూడు రాష్ట్రాలు, కేంద్ర పాలిత ప్రాంతాలలో గత 24 గంటలలో ఒక్క కోవిడ్ మరణం కూడా నమోదు కాలేదు. అవి:
డామన్-దయ్యూ, దాద్రా-నాగర్ హవేలి, లక్షదీవులు, అరుణాచల్ ప్రదేశ్
రహదారి రవాణా, హైవేల మంత్రిత్వ శాఖ
జాతీయ రహదారులపై ప్రమాదహేతువులైన బ్లాక్ స్పాట్స్ ని సరిచేయడానికి గట్టి చర్యలు చేపట్టిన ఎన్ హెచ్ ఏ ఐరహదారి భద్రతా వారం నిర్వహించడం, రహదారి భద్రతా చర్యలు చేపట్టడంలో క్షేత్ర స్థాయి అధికారులకు ఎన్హెచ్ఏఐ మరిన్ని అధికారాలు ఇవ్వడంఎన్హెచ్ఏఐ కింద జాతీయ రహదారులపై 2015-2018 మధ్య 4,002 బ్లాక్ స్పాట్స్ గుర్తింపుస్వల్పకాలిక భద్రత ఉపశమన చర్యలు అన్ని బ్లాక్ స్పాట్స్ వద్ద అమలు2,704 బ్లాక్ స్పాట్స్ వద్ద దీర్ఘకాలిక భద్రత ఉపశమన చర్యలు2021-22 ఆర్థిక సంవత్సరంలో సుమారు 716 బ్లాక్ స్పాట్స్ సరి చేయడం జరిగింది
2023 జనవరి 11 నుండి 17వ తేదీ వరకు ‘రోడ్ సేఫ్టీ వీక్’ని పాటిస్తూ, జాతీయ రహదారులపై ప్రమాదాలకు గురయ్యే స్ట్రెచ్లు, బ్లాక్స్పాట్లను గుర్తించేందుకు ఎన్ హెచ్ ఏ ఐ ద్వారా గట్టి ప్రయత్నాలు జరుగుతున్నాయి. ఇందుకు రహదారి భద్రతా ఉపశమన చర్యల కోసం ఎన్ హెచ్ ఏ ఐ తన ఫీల్డ్ ఆఫీసర్లకు మెరుగైన అధికారాలను అందించింది. భద్రతా పనుల పర్యవేక్షణ కోసం ప్రతి ప్రాంతీయ కార్యాలయంలో రహదారి భద్రతా అధికారిని కూడా అధికార యంత్రాంగం నియమించింది.
2015-2018 మధ్య, ఎన్ హెచ్ ఏ ఐ కింద జాతీయ రహదారులపై దాదాపు 4,002 బ్లాక్స్పాట్లను గుర్తించారు. ఈ బ్లాక్స్పాట్లన్నింటికీ స్వల్పకాలిక భద్రతా ఉపశమన చర్యలు అమలు చేశారు. 2,704 బ్లాక్స్పాట్లపై దీర్ఘకాలిక భద్రతా ఉపశమన చర్యలలో భాగంగా పని పూర్తయింది. 2021-22 ఆర్థిక సంవత్సరంలోనే దాదాపు 716 బ్లాక్స్పాట్లపై భద్రతా ఉపశమన చర్యలు అమలుచేశారు. మిగిలిన 1,298 బ్లాక్స్పాట్లు దీర్ఘకాలిక భద్రతా ఉపశమన చర్యల కోసం అమలులో వివిధ దశల్లో ఉన్నాయి.
అలాగే, రహదారి భద్రతను పటిష్టం చేసేందుకు, ఐదు 'మోడల్ సేఫ్ కన్స్ట్రక్షన్ జోన్'లతో పాటు కనీసం 15 కి.మీ పొడవు గల 'మోడల్ సేఫ్ రోడ్' ఐదు విస్తరణలను అభివృద్ధి చేయాలని ఎన్ హెచ్ ఏ ఐ ప్రాంతీయ అధికారులందరినీ కోరింది. అటువంటి పది అత్యుత్తమ భద్రతా సమ్మతి స్ట్రెచ్లు/నిర్మాణ జోన్లు మూల్యాంకనం చేస్తారు. తదుపరి ప్రతిరూపణ కోసం ప్రదర్శన విస్తరణలుగా గుర్తిస్తారు.
జాతీయ రహదారులపై భద్రతను మెరుగుపరచడం అనేది ఎన్ హెచ్ ఏ ఐ అత్యంత ప్రాధాన్యతలలో ఒకటి. ఇది జాతీయ రహదారులపై ప్రయాణికులందరికీ సురక్షితమైన, సజావైన, ప్రయాణ అనుభవాన్ని అందించడానికి కట్టుబడి ఉంది.
ప్రధాన మంత్రి కార్యాలయం
మే నెల 25 న ఖేలో ఇండియా యూనివర్సిటీ గేమ్స్ యొక్కమూడో సంచిక ప్రారంభం అయినట్లు ప్రకటించనున్న ప్రధాన మంత్రి
రెండు వందల కు పైగా విశ్వవిద్యాలయాల కు చెందిన 4750 కి పైచిలుకు క్రీడాకారులు ఈ ఆటల లో పాలుపంచుకొంటారు; వారు 21 క్రీడల లో పోటీ పడతారు
ఈ ఆటల మస్కట్ కు ‘జీతు’ అని పేరు పెట్టారు; అది ఉత్తర్ ప్రదేశ్ రాష్ట్ర పశువు అయినటువంటి బారాసీంఘా కు ప్రాతినిధ్యంవహిస్తుంది
ఈ ఆటలు మే 25 వ తేదీ నుండి జూన్ 3 వ తేదీ వరకుజరుగుతాయి
ఖేలో ఇండియా యూనివర్సిటీ గేమ్స్ 2023 మే నెల 25 వ తేదీ నాటి రాత్రి 7 గంటల కు ప్రారంభం అవుతున్నట్లు గా ప్రధాన మంత్రి శ్రీ నరేంద్ర మోదీ వీడియో కాన్ఫరెన్సింగ్ మాధ్యం ద్వారా ప్రకటించనున్నారు.
దేశం లో క్రీడల సంస్కృతి ని అభివృద్ధి పరచడం మరియు యువతీ యువకులు క్రీడల వైపు మొగ్గు చూపేటట్లు గా వారిని ప్రోత్సహించడం అనే అంశాల పై ప్రధాన మంత్రి ఎనలేని శ్రద్ధ ను తీసుకొన్నారు. దేశం లో క్రీడల సంబంధి వాతావరణాన్ని పటిష్ట పరచడం కోసం; అలాగే, ఔత్సాహిక క్రీడాకారుల కు సమర్థన ను ఇవ్వడం కోసం ప్రభుత్వం వివిధ పథకాల ను ప్రవేశ పెట్టింది. ఖేలో ఇండియా యూనివర్సిటీ గేమ్స్ నిర్వహణ ఈ దిశ లో మరొక అడుగు అని చెప్పాలి.
ఈ సంవత్సరం లో, ఖేలో ఇండియా యూనివర్సిటీ గేమ్స యొక్క మూడో సంచిక ను ఉత్తర్ ప్రదేశ్ లో మే నెల 25 వ తేదీ మొదలుకొని జూన్ 3 వ తేదీ వరకు నిర్వహించడం జరుగుతుంది. ఈ పోటీల ను వారాణసీ, గోరఖ్ పుర్, లఖ్ నవూ, ఇంకా గౌతం బుద్ధ నగర్ లలో నిర్వహించనున్నారు. ఈ ఆటల లో రెండు వందల కు పైగా విశ్వవిద్యాలయాల నుండి 4750 మందికి పైచిలుకు క్రీడాకారులు పాలుపంచుకొని, 21 విధాలైన క్రీడల లో పోటీ పడనున్నారు. ఈ ఆటల ముగింపు కార్యక్రమం జూన్ 3 వ తేదీ నాడు వారాణసీ లో ఉంటుంది.
ఈ ఆటల మస్కట్ కు ‘జీతు’ అని పేరు పెట్టారు; అది ఉత్తర్ ప్రదేశ్ రాష్ట్ర పశువు బారహ్ సీంఘా ఆకారం లో ఉంటుంది.
జౌళి మంత్రిత్వ శాఖ
నాలుగు పథకాలతో చేనేత కార్మికులకు అండదండలు
దేశం లో చేనేత రంగాన్ని ప్రోత్సహించడం కోసం నాలుగు పథకాలను జౌళి మంత్రిత్వ శాఖ కు చెందిన డెవలప్ మెంట్ కమిషనర్ ఫర్ హ్యాండ్లూమ్స్ అమలు చేస్తున్నట్లు జౌళి శాఖ కేంద్ర మంత్రి శ్రీమతి స్మృతి జుబిన్ ఇరానీ ఈ రోజు రాజ్య సభ కు తెలిపారు. మంత్రి ఒక లిఖిత పూర్వక సమాధానం లో ఈ సంగతి ని తెలిపారు. చేనేత రంగాన్ని ప్రోత్సహించేందుకు అమలవుతున్న నాలుగు పథకాలలో జాతీయ చేనేత అభివృద్ధి కార్యక్రమం , కాంప్రిహెన్సివ్ హ్యాండ్ లూమ్స్ క్లస్టర్ డెవెలప్ మెంట్ స్కీమ్ , హ్యాండ్లూమ్ వీవర్స్ కాంప్రిహెన్సివ్ వెల్ఫేర్ స్కీమ్  లతో పాటు, యార్న్ సప్లై స్కీమ్  భాగం గా ఉన్నాయని వివరించారు.
ఈ పథకాల ద్వారా ముడి పదార్థాలు, మగ్గాలు, ఇతర యంత్ర భాగాల కొనుగోలు కోసం కోసం ఆర్థిక సహాయాన్ని అందించడం, కొత్త కొత్త డిజైన్లు, వివిధ రకాల ఉత్పత్తులు, మౌలిక సదుపాయాల విస్తరణ, నైపుణ్యాల పెంపు, చేనేత ఉత్పత్తుల మార్కెటింగ్ కార్యకలాపాలకు మద్దతివ్వడం, రాయితీ రేట్ల తో రుణాలు ఇవ్వడం జరుగుతోందని మంత్రి పేర్కొన్నారు.
4వ అఖిల భారత చేనేత సెన్సస్ 2019-2020 ప్రకారం చేనేత కార్మిక కుటుంబాల మొత్తం సంఖ్య 31,44,839 గా ఉందని మంత్రి శ్రీమతి స్మృతీ ఇరానీ తెలిపారు. అయితే 3వ చేనేత సెన్సస్ 2009-2010 ప్రకారం దేశం లో చేనేత కార్మిక కుటుంబాలు 27,83,271 గా నమోదయినట్లు ఆమె గుర్తు చేశారు. చేనేత కుటుంబాల సరాసరి సంపాదన 2009-10 లో సంవత్సరానికి 36,498 రూపాయలుగా ఉందని చెప్పారు. 3వ చేనేత సెన్సస్ లో తెలిసిన సమాచారం బట్టి చూస్తే, చేనేత కుటుంబాల లో నూటికి 99 కుటుంబాలు ఒక్కో నెలకు 5 వేల రూపాయల లోపు మొత్తాన్నే సంపాదించుకొన్నట్లు స్పష్టం అవుతోందని మంత్రి చెప్పారు.
హోం మంత్రిత్వ శాఖ
కోవిడ్ -19 సన్నాహాలపై ఎన్.సి.ఆర్. ఉన్నతాధికారులతో సమీక్ష నిర్వహించిన కేంద్ర హోంమంత్రి
· కరోనా మహమ్మారిపై పోరాటానికి ఢిల్లీ – ఎన్.సి.ఆర్.లో ఏకీకృత వ్యూహాత్మక చర్యలకు ప్రాధాన్యత ఇస్తున్న శ్రీ అమిత్ షా
· కోవిడ్ -19 నియంత్రణ కోసం ఈ వ్యాధి సోకిన వారిని గుర్తించేందుకు మరిన్ని పరీక్షలు నిర్వహించటంతో పాటు, పాజిటివ్ వచ్చిన వారికి మంచి వైద్యాన్ని అందించాల్సిన అవసరం ఉంది – కేంద్ర హోం మంత్రి
కోవిడ్ -19 మహమ్మారిని నివారించేందుకు ఢిల్లీ – ఎన్.సి.ఆర్. ప్రాంతంలో ఏకీకృత వ్యూహాన్ని రూపొందించాల్సిన అవసరాన్ని కేంద్ర హోం మంత్రి శ్రీ అమిత్ షా నొక్కి చెప్పారు. కోవిడ్ -19 నిర్వహణ విషయంలో చేస్తున్న సన్నాహాలను సమీక్షించేందుకు శ్రీ అమిత్ షా అధ్యక్షతన సమావేశాన్ని నిర్వహించారు. ఎన్.సి.ఆర్. ప్రాంతానికి చేరువలో ఉన్న పట్టణ నిర్మాణాన్ని దృష్టిలో ఉంచుకుని ఢిల్లీ మరియు ఎన్.సి.ఆర్. ప్రాంతానికి సంబంధించిన అధికారులంతా వైరస్ నియంత్రణ కోసం కలిసి కట్టుగా వ్యూహాత్మక చర్యలతో ముందుకు రావడం అవసరం అని తెలిపారు. ఈ వైరస్ నియంత్రణ కోసం మరిన్ని పరీక్షలు నిర్వహించాల్సిన అవసరం ఉందని అభిప్రాయపడిన ఆయన, పాజిటివ్ అయిన వారిని శీఘ్రమే గుర్తించి చికిత్స అందించాల్సిన అవసరం ఉందని, ఈ నేపథ్యంలో మిషన్ మోడ్ లో వేగవంతమైన పని తీరు కనబరచాల్సిన అవసరం ఉందని దిశా నిర్దేశం చేశారు. నీతి ఆయోగ్ సభ్యులు డాక్టర్ వి.కె.పాల్ అధ్యక్షతన ఏర్పాటు చేసిన నిపుణుల కమిటీ కోవిడ్ -19 పరీక్షల ధరను 2,400 రూపాయలుగా నిర్ణయించిందని తెలిపిన శ్రీ అమిత్ షా, ఉత్తర ప్రదేశ్, హర్యానాల్లో ఈ ధర ఎక్కువగా ఉందని, అంతర్గత సంప్రదింపులు చేయటం ద్వారా రాష్ట్ర ప్రభుత్వాలు ఈ మొత్తాన్ని తగ్గించే నిర్ణయాలు తీసుకోవాలని సూచించారు. కోవిడ్ -19 పడకలు మరియు చికిత్స కోసం రేట్లను కూడా కమిటీ నిర్ణయించిందన్న ఆయన, ఈ రేట్లు ఎన్.సి.ఆర్. ప్రాంతంలోని ఆసుపత్రులకు కూడా సంప్రదింపుల తర్వాత వర్తించవచ్చని శ్రీ అమిత్ షా తెలిపారు.
ఇండియన్ కౌన్సిల్ ఆఫ్ మెడికల్ రీసెర్చ్  ఆమోదించిన కొత్త రాపిడ్ యాంటిజెన్ పద్ధతి ద్వారా కోవిడ్ -19 పరీక్షను నిర్వహించటం మంచిదన్న కేంద్ర హోం మంత్రి శ్రీ అమిత్ షా, ఇది పరీక్ష సామర్థ్యాన్ని మరింత పెంచుతుందని, ప్రారంభ వ్యాధి నిర్ధారణ, మరియు చికిత్స విషయంలో సహాయపడుతుందని తెలిపారు.
కోవిడ్ -19 పడకలు, వెంటిలేటర్లు, ఆక్సిజన్ సిలిండర్లు, ఐ.సి.యూ. మరియు వాటితో అందుబాటులో ఉన్న ఆంబులెన్స్ ల గురించి సమాచారం సమర్పించాలని, వీటి విషయంలో వారి ప్రణాళిక గురించి వనరులను 2020 జులై 15 లోగా కేంద్ర హోం మంత్రిత్వ శాఖకు సమర్పించాలని ఉత్తర ప్రదేశ్, హర్యానా ప్రభుత్వాల అధికారులను శ్రీ షా ఆదేశించారు. ఈ చొరవ వైరస్ కు వ్యతిరేకంగా జరుగుతున్న యుద్ధం లో నేషనల్ క్యాపిటల్ రీజియన్  సమగ్ర వ్యూహాన్ని రూపొందించేందుకు తోడ్పడుతుందని అభిప్రాయపడ్డారు.
వైరస్ కు వ్యతిరేకంగా చేస్తున్న ప్రయత్నాల్లో ఎన్.సి.ఆర్. ప్రాంతంలోని అధికారులకు కేంద్ర ప్రభుత్వం నుంచి అన్ని విధాలా సహకారం లభిస్తుందని శ్రీ అమిత్ షా హామీ ఇచ్చారు. ఈ సమావేశంలో ఢిల్లీ ముఖ్యమంత్రి శ్రీ అరవింద్ కేజ్రీవాల్, కేంద్ర ప్రభుత్వానికి చెందిన సీనియర్ అధికారులు, ఢిల్లీ, హర్యానా, ఉత్తర ప్రదేశ్ రాష్ట్రాల ముఖ్య కార్యదర్శులు, ఢిల్లీ – ఎన్.సి.ఆర్. కు చెందిన ఇతర సీనియర్ అధికారులు పాల్గొన్నారు.
ప్రధాన మంత్రి కార్యాలయం
ఐఆర్ఎన్ఎస్ఎస్-1ఎల్ ను విజయవంతంగా ప్రయోగించిన ఐఎస్ఆర్ఒ శాస్త్రవేత్తలను అభినందించిన ప్రధాన మంత్రి
మార్గదర్శక ఉపగ్రహం ఐఆర్ఎన్ఎస్ఎస్-1ఎల్ ని విజయవంతంగా ప్రయోగించినందుకుగాను ఐఎస్ఆర్ఒ శాస్త్రవేత్తలకు ప్రధాన మంత్రి శ్రీ నరేంద్ర మోదీ అభినందనలు తెలిపారు.
‘‘మార్గదర్శక ఉపగ్రహమైన ఐఆర్ఎన్ఎస్ఎస్-1ఎల్ ను పిఎస్ఎల్వి ద్వారా విజయవంతంగా ప్రయోగించినందుకు మన శాస్త్రవేత్త లకు ఇవే అభినందనలు. ఈ సాఫల్యం మన అంతరిక్ష కార్యక్రమం యొక్క లాభాలను సామాన్య మానవుడికి అందుబాటులోకి తీసుకు రాగలదు. ఐఎస్ఆర్ఒ బృందాన్ని చూసుకొని గర్విస్తున్నాను’’ అని ప్రధాన మంత్రి తన సందేశంలో పేర్కొన్నారు.
(